15.

regulā iekļauj šādus pantus: “16.a pants Pasažieru prasības un sūdzības 1. Veicot rezervāciju, gaisa pārvadātāji , organizatori vai biļešu pārdevēji Regulas (EK) 2111/2005 2. panta d) punkta nozīmē sniedz informāciju pasažieriem par to gaisa pārvadātāju prasību un sūdzību izskatīšanas procesu un attiecīgajiem termiņiem, kā noteikts šā panta 2. punktā, saistībā ar to tiesībām, kas noteiktas šajā regulā, un attiecīgo kontaktinformāciju, kur pasažieri var iesniegt prasības un sūdzības izskatīšanai, tostarp izmantojot elektroniskos sakaru līdzekļus. Gaisa pārvadātājs un attiecīgā gadījumā — organizators informē pasažierus arī par iestādi vai iestādēm, ko dalībvalstis izraudzījušās saskaņā ar šo pantu un 16. pantu un kas ir kompetenta(s) izskatīt pasažieru sūdzības. Attiecīgo informāciju sniedz rezervācijas gaitā, tā ir pieejama visiem, to skaidri norāda pasažiera biļetē un gaisa pārvadātāju tīmekļa vietnēs, un to izsniedz pie gaisa pārvadātāju galdiem lidostās un iekļauj e-pasta vēstulē, ar kuru pasažieri tiek informēti par lidojuma atcelšanu vai kavēšanos. Pasažieriem pēc pieprasījuma tiek izsniegta sūdzības iesniegšanas veidlapa. [Gr. 126]. 1.a Pienākums pierādīt to, ka pasažieriem ir sniegta nepieciešamā informācija, ir gaisa pārvadātājam. [Gr. 127] 2. Ja pasažieris vēlas iesniegt sūdzību gaisa pārvadātājam saistībā ar savām tiesībām saskaņā ar šo regulu, viņš to iesniedz trīs mēnešu laikā no dienas, kurā lidojums tika veikts vai kad tas kurā tam pēc saraksta bija norādīts sarakstā jānotiek . Sūdzības iesniegšana trīs mēnešu laikā un pēc šā trīs mēnešu termiņa beigām neskar pasažiera tiesības iesniegt sūdzību atbilstoši šai regulai tiesu iestādēs un izskatīšanai ārpustiesas kārtībā. Septiņu darba dienu laikā no sūdzības saņemšanas gaisa pārvadātājs pasažierim apstiprina sūdzības saņemšanu. Divu mēnešu laikā no sūdzības saņemšanas gaisa pārvadātājs pasažierim sniedz pilnīgu izsmeļošu atbildi. Ja gaisa pārvadātājs divu mēnešu laikā nesniedz izsmeļošu atbildi, uzskatāms, ka tas atzīst pasažiera prasības. Ja gaisa pārvadātājs atsaucas uz ārkārtējiem apstākļiem, viņš savā atbildē pasažierim norāda konkrētos apstākļus, kas izraisīja lidojuma atcelšanu vai kavēšanos. Gaisa pārvadātājs arī izklāsta, ka bija veicis visus iespējamos pasākumus, lai novērstu lidojuma atcelšanu vai kavēšanos. Sniedzot izsmeļošo atbildi, gaisa pārvadātājs attiecīgajam pasažierim paziņo arī 3. punktā minētās izraudzītās iestādes kontaktinformāciju, tostarp pasta adresi, tālruņa numuru, elektroniskā pasta adresi un tīmekļa vietnes adresi. [Gr. 128] 3. Saskaņā ar attiecīgajiem ES un valsts tiesību aktiem Dalībvalstis nodrošina, ka aviopasažieri var risināt strīdus ar gaisa pārvadātājiem attiecībā uz šajā regulā noteiktajām tiesībām un pienākumiem, izmantojot neatkarīgus, iedarbīgus un efektīvus ārpustiesas strīdu izšķiršanas mehānismus. Šajā nolūkā katra dalībvalsts izraugās valsts iestādi vai iestādes, kas atbild par strīdu atrisināšanu ārpustiesas kārtībā starp gaisa pārvadātājiem un pasažieriem saistībā ar tiesībām un pienākumiem, uz ko attiecas šī regula. Minētajai iestādei vajadzētu būt no 16. panta 1. punktā minētās izpildiestādes atšķirīgai iestādei. Dalībvalstis nodrošina, ka šīs iestādes ir pilnvarotas risināt strīdus starp pasažieriem un gaisa pārvadātājiem, pieņemot lēmumu, kurš ir juridiski saistošs abām pusēm un kuram ir prasības spēks. Strīdiem, kas ietilpst Direktīvas 2013/11/ES darbības jomā, piemēro tikai minēto direktīvu. Visiem gaisa pārvadātājiem, kas veic lidojumus no dalībvalsts vai kādas trešās valsts teritorijā esošas lidostas uz šīm lidostām, jāievēro Direktīvā 2013/11/ES minētā alternatīvas strīdu izšķiršanas sistēma, kas nodrošina starp pasažieriem un gaisa pārvadātājiem radušos strīdu vienkāršu, ātru un lētu izšķiršanu ārpustiesas kārtībā. [Gr. 129] 4. Ikviens Saņēmis izsmeļošu atbildi no gaisa pārvadātāja, attiecīgais pasažieris var iesniegt sūdzību jebkurai valsts ārpustiesas strīdu izšķiršanas iestādei, kas izraudzīta saskaņā ar 3. punktu, par iespējamiem šīs regulas noteikumu pārkāpumiem jebkurā lidostā, kas atrodas dalībvalsts teritorijā, vai par jebkuru reisu no jebkuras lidostas, kas atrodas dalībvalsts vai trešās valsts, kura galamērķis ir lidosta, kas atrodas minētajā teritorijā , uz minētajām lidostām . Šādas sūdzības var iesniegt ne ātrāk kā divus mēnešus pēc tam, kad sūdzību iesniedza attiecīgajam gaisa pārvadātājam, izņemot, ja gaisa pārvadātājs jau ir sniedzis galīgo atbildi uz šādu sūdzību iepriekš noteiktā termiņā, ko nosaka ne īsāku kā vienu gadu no dienas, kad pasažieris iesniedzis sūdzību vai prasību attiecīgajam pārvadātājam . [Gr. 130] 4.a Ja aviosabiedrība tiek atzīta par vainīgu, sūdzību izskatīšanas struktūra informē valsts izpildiestādi, kura saskaņā ar 16.a panta 2. punktu veic izpildes nodrošināšanas pasākumus. [Gr. 131] 5. Septiņu dienu laikā no sūdzības saņemšanas atbildīgā Saņēmusi sūdzību, izraudzītā iestāde apstiprina sūdzības saņemšanu un par to paziņo strīda pusēm, tiklīdz tā ir saņēmusi visus dokumentus ar attiecīgo informāciju, kas saistīta ar sūdzību. Tā nosūta ar sūdzību saistīto dokumentu kopiju attiecīgajai valsts izpildiestādei. Galīgās atbildes sniegšanas laiks nevar būt ilgāks par trīs mēnešiem no sūdzības saņemšanas dienas. Galīgo atbildi sūdzības iesniedzējam sniedz ne vēlāk kā 90 kalendāra dienu laikā no dienas , kad izraudzītā iestāde saņēmusi pilnīgu sūdzības dokumentāciju . Galīgās atbildes kopija jāiesniedz arī valsts izpildiestādei. [Gr. 132] 5.a Saziņas iespēju nodrošināšanas vajadzībām jautājumos, uz ko attiecas šī regula, gaisa pārvadātāji paziņo savu kontaktinformāciju saskaņā ar šo pantu izraudzītajām iestādēm dalībvalstīs, kurās tie darbojas. [Gr. 133] 5.b Ja saskaņā ar šo regulu atsaucas uz drošības apsvērumiem, nodrošināt pierādījumus ir attiecīgās aviosabiedrības pienākums. [Gr. 134] 16.aa pants Dalībvalstis paredz labi nodrošinātas, neatkarīgas starpniecības iestādes, kuras sniedz bezmaksas pakalpojumus, palīdzot rast risinājumus konfliktiem starp pasažieriem un aviosabiedrībām, un citu transporta veidu pakalpojumu sniedzējiem. [Gr. 135] 16.b pants Sadarbība starp dalībvalstīm un Komisiju 1. Komisija atbalsta dalībvalstu dialogu un sekmē dalībvalstu sadarbību 16.c pantā minētajā komitejā attiecībā uz šīs regulas interpretāciju un piemērošanu valstu līmenī. [Gr. 136] 2. Dalībvalstis par katru gadu vēlākais līdz nākošā nākamā kalendārā gada aprīļa beigām Komisijai sniedz ziņojumu par savu darbību , tostarp 16. panta 5. punktā minētos statistikas datus . Komisija, izmantojot īstenošanas aktus, var lemt, kādiem jautājumiem jāpievēršas šajos ziņojumos. Minētos īstenošanas aktus pieņem saskaņā ar 16.c pantā minēto procedūru. [Gr. 137] 3. Dalībvalstis regulāri nosūta Komisijai attiecīgo informāciju par regulas noteikumu interpretāciju un piemērošanu attiecīgajā dalībvalstī, un Komisija šo informāciju elektroniski dara pieejamu pārējām dalībvalstīm. 4. Pēc dalībvalsts pieprasījuma vai pēc savas iniciatīvas Komisija izskata gadījumus, kad šīs regulas noteikumus piemēro un izpilda atšķirīgi, jo īpaši attiecībā uz ārkārtēju apstākļu interpretāciju, un precizē šīs regulas noteikumus, lai veicinātu vienotu pieeju. Šajā nolūkā Komisija var pieņemt ieteikumu pēc apspriešanās ar 16.c pantā minēto komiteju. 5. Pēc Komisijas pieprasījuma valsts izpildiestādes izmeklē viena vai vairāku gaisa pārvadātāju konkrētu aizdomīgu praksi un 4 mēnešu laikā pēc pieprasījuma saņemšanas paziņo savus secinājumus Komisijai. 5.a Komisija un dalībvalstis izveido Savienības mēroga mehānismu, kurā iesaistītas visas saskaņā ar 16. un 16.a pantu izraudzītās iestādes, lai nodrošinātu informācijas apmaiņu starp dalībvalstīm par pārkāpumiem, sankcijām un izpildes nodrošināšanas paraugpraksi. Komisija šo informāciju elektroniskā veidā dara pieejamu visām dalībvalstīm. [Gr. 138] 5.b Valstu izpildiestādes pēc pieprasījuma sniedz Komisijai informāciju un attiecīgus dokumentus par konkrētiem pārkāpumu gadījumiem. [Gr. 139] 5.c Komisija savā tīmekļa vietnē ne vēlāk kā no 2015. gada 1. maija publicē un regulāri atjaunina visu to gaisa pārvadātāju sarakstu, kuri veic pārvadājumus Savienībā un sistemātiski neievēro šīs regulas noteikumus. Neatkarīgi no gaisa pārvadātāja lieluma vai valstspiederības ikviens gaisa pārvadātājs, par kuru Komisija saskaņā ar 16.b panta 5.b punktu saņēmusi pierādījumus par pārkāpumiem, kas izdarīti pret pasažieriem vairāk nekā 10 dažādos lidojumos viena kalendāra gada laikā un kas saistīti ar vairāk nekā vienu šīs regulas pantu, tiks uzskatīts par pārvadātāju, kas sistemātiski neievēro šīs regulas noteikumus. [Gr. 140] 16.c pants Komitejas procedūra 1. Komisijai palīdz Pasažieru tiesību komiteja, kuras sastāvā ir divi pārstāvji no katras dalībvalsts, no kuriem vismaz viens pārstāv valsts izpildiestādi. Minētā komiteja ir komiteja Regulas (ES) Nr. 182/2011 nozīmē. 2. Ja ir atsauce uz šo punktu, piemēro Regulas (ES) Nr. 182/2011 4. pantu.”